སྒྲུང་རིང་དེ་ཡིག་ཚོགས་ཙམ་གྱི་སྒོ་ནས་བཤད་པ་ནི་ཆེས་ཕྱི་རགས་ཀྱི་ཚད་གཞི་ཞིག་སྟེ།དོན་གྱིས་གཙོ་བོ་འཚོ་བའི་ཤོང་ཚད་ཀྱི་ཚད་གཞི་འཛིན་དགོས་པ་ཡིན།སྒྲུང་རིང་གིས་མི་རིགས་ཤིག་གི་ལོ་རྒྱུས་ཀྱི་འཕོ་འགྱུར་རམ་དུས་རབས་ཤིག་གི་ཁྱད་རྟགས་རྩོམ་ནང་འཆུན་དང་ཤོང་དགོས་པ་དང་།ད་དུང་ཧེ་གུར་གྱིས་བཤད་པ་ལྟར་ན་འཚོ་བ་ལ་ཕྱོགས་བཅུ་ནས་བལྟསཏེ་སྤྱི་ཚོགས་འཚོ་བའི་ངོས་ཟུར་མང་བོ་མཚོན་དགོས་པ་ཞིག་ཡིན།དེ་ལྟའི་འཚོ་བ་དེ་ཡང་མི་སྣ་དུ་མའི་འཚོ་བ་གསོན་པོའི་སྟེང་དུ་བབས་ཤིང་།མི་སྣ་དུ་མའི་གཤིས་ཀ་རྒྱགས་ལ་གྱ་ནོམ་པ་ཅན་གྱི་སྒོ་ནས་སྤྱི་ཚོགས་འཚོ་བ་དེ་འདེགས་ཤིང་བརྒྱོངས་དགོས་པ་ཞིག་ཡིན།དེ་བས་ངེས་པ་དོན་གྱི་སྒྲུང་རིང་རྩོམ་པ་ནི་ལས་སླ་བོ་ཞིག་མིན་པར།རྩོམ་པ་པོ་ལ་ཕྱོགས་མང་བོ་ནས་དོ་བཟློ་བ་ཡིན།